10/05/2013 | Administración LocalMunicipal
Rianxo
Secretaría
Aprobación pregos para a adxudicación de 7 licenzas de auto-turismo (e regularización das licenzas nº 1 e 3) para a prestación do servizo de vehículos de aluguer sen aparello taxímetro no municipio de Rianxo

En sesión plenaria do día 25/04/2013 adoptouse a aprobación dos PREGOS PARA A ADXUDICACIÓN DE 7 LICENZAS DE AUTO-TURISMO (E REGULARIZACIÓN DAS LICENZAS Nº 1 e 3) PARA A PRESTACIÓN DO SERVICIO DE VEHICULOS DE ALUGUER SEN APARELLO TAXÍMETRO NO MUNICIPIO DE RIANXO nos seguintes termos: Primeiro: Incoar o expediente e aprobar os seguintes pregos para a adxudicación en concorrencia de 7 licenzas de auto-turismo para a prestación do dito servizo de vehículos de aluguer sen aparello taxímetro no Concello de Rianxo ( vid anexos), por procedemento aberto e concurso, tramitación ordinaria, e regularización do tempo da concesión das licenzas nº 1 e 3º. Segundo: Dispoñer a apertura do procedemento e con ilo o prazo de presentación de proposicións por 26 días naturais dende o día seguinte á súa publicación no BOP e taboleiro de anuncios municipal, así como na páxina web. Asemade comunicarase á Asociación provincial do sector ou Federación Galega de Taxis para a presentación de posibles alegacións nun prazo de 15 días. Terceiro: Unha vez transcorrido o prazo para presentación de proposicións, procederase á apertura das plicas pola mesa de contratación, chegado o caso, emenda da documentación e posterior avaliación dos que resulten admitidos. Unha vez avaliados os solicitantes, ordenaranse de xeito decrecente por puntuación e se formulara proposta pola Mesa de contratación á Alcaldía – órgano no que este Pleno efectúa delegación para este expediente e atribución concreta – en favor dos licitadores con mellor oferta para que a Alcaldía resolva a adxudicación das licenzas previo requirimento da documentación precisa para a adxudicación. Asemade comunicarase á Asociación provincial do sector ou Federación Galega de Taxis. No tocante aos titulares das licenzas de autoturismo nº 1 e 3º, de presentar a solicitude de regularización co abono da diferenza, simplemente efectuarase declaración de conversión en licenzas sen limite temporal Constitúe o obxecto do presente prego a adxudicación en réxime de concorrencia de SETE licenzas de autoturismo para o municipio de Rianxo, de conformidade coa Lei 16/1987, do 30 de xullo, de ordenación dos transportes terrestres, o Real decreto 1211/1990, do 28 de setembro, polo que se aproba o Regulamento da Lei de ordenación dos transportes terrestres e o Real decreto 763/1979, do 16 de marzo, polo que se aproba o Regulamento nacional dos servizos urbanos de transporte en automóbiles lixeiros, ordenanza municipal reguladora do servizo publicada no BOP nº 50, do 13 de marzo de 2012, e demais normativa aplicable. Asemade procédese a regularización do tempo de concesión das licenzas nº 1 e nº 3 de conformidade coa modificación do Regulamento de servizos da corporacións locais, sempre que se abone a diferenza da cuota coa xa ingresada na adxudicación anterior coa estipulada como mínima neste novo proceso, posto que os requisitos e a documentación xa o acreditaron no anterior proceso. De non acollerse a este proceso as licenzas manteranse nas condicións determinadas naquela adxudicación, isto é, limitadas ao prazo temporal de 5 anos. Ilo sen prexuízo das autorizacións que os adxudicatarios poden obter para a prestación do servizo interurbano polo órgano autonómico competente dentro do continxente que sexa autorizado e que é independente deste proceso. A forma de adxudicación da licenza de autoturismo será o concurso con procedemento aberto, no que todo interesado poderá presentar unha proposición, quedando excluída toda negociación, rexéndose o proceso de conformidade co RD 3/2011, polo que se aproba o Texto Refundido da Lei de contratos do sector público. No tocante ás licenzas de autoturismo nº 1 e 3º habilítase aos titulares destas para acollerse á regularización do tempo de concesión presentando a solicitude e efectuando o abono do importe ao que se refire a claúsula primeira. A natureza da relación que vinculará ao adxudicatario coa licenzas de autoturismo co Concello de Rianxo, será a propia dun servizo de interese público obxecto de intervención administrativa mediante licenza regulado polo artigo 1 e seguintes do Regulamento de servizos das corporacións locais, aprobado polo Decreto do 17 de xuño de 1955. A duración da concesión da licenza de autoturismo estipúlase INDEFINIDA, agás renuncia expresa do seu titular ou cando concorra algunha das causas que, contempladas nestes pregos ou na lexislación aplicable, dean lugar á retirada, caducidade ou revogación da licenza, por incumprimento, ademais do suposto de transmisión desta polo titular nos casos previstos no RD.763/1979. O tipo mínimo de licitación fixada para a concesión da licenza será de 6.133,50 € As proposicións dos licitadores/as que ofrezan unha cantidade inferior á establecida como tipo mínimo de licitación, serán automaticamente rexeitadas.( Unicamente quedan excluídos os titulares das licenzas nº 1 e nº 3 que abonaran a diferenza coa oferta xa abonada por estes na adxudicación pasada) 1. Serán requisitos para a presentación de proposicións polos interesados: a. Atoparse en posesión do permiso da clase B, así como da autorización para conducir os vehículos a que se refire o Regulamento Xeral de Conductores (BTP), expedido pola Xefatura de Tráfico. b. Estar en posesión do permiso municipal para conducir os vehículos afectos ao servizo de auto-turismo ( para os conductores asalariados) c. Estar o corrente das súas obrigas tributarias co Estado, Comunidade Autónoma e facenda municipal e para coa Seguridade Social. d. Non padecer enfermidade ou defecto físico que imposibilite ou dificulte o normal exercicio da profesión, acreditado mediante certificado médico que así o indique. e. Non haber cometido delicto algún durante os dous anos inmediatamente anteriores á data da solicitude. f. Non haber sido sancionado con anterioridade por falta cualificada grave ou moi grave. g. Non encontrarse incurso en ningunha das prohibicións para contratar conforme ao artigo 60 TRLCSP. h. Non ser titular doutra licenza de auto-turismo ou telo sido nos 10 anos anteriores e ser obxecto de revogación ou caducidade. i. Dispor da correspondente solvencia económica-financeira. No caso de presentar solicitude as persoas xurídicas deberán asemade identificar os conductores que prestarán os servizos acreditando todos os apartados anteriores e achegando o compromiso da inscrición e cotización na Seguridade Social deste en concepto de asalariado, durante o período de prestación.2. Deberán, así mesmo, acreditarse polos solicitantes as seguintes condicións especificas: • No tocante ao vehículo: - Documento de titularidade dun vehículo da categoría de turismo, ou compromiso asinado de adquirilo no prazo de 30 días contados dende a data de notificación da adxudicación definitiva. - A capacidade máxima do vehículo será de cinco prazas, incluída a do conductor, debendo figurar esta capacidade máxima tanto no permiso de circulación como no certificado de características. - A antigüidade do vehículo non poderá ser superior a dos anos dende o seguinte a súa primeira matriculación- • Ter cuberta a súa responsabilidade civil ilimitada polos danos que se causen con ocasión do transporte.3. Para o caso dos titulares actuais das licenzas de autoturismo nº 1 e nº 3 adxudicadas recentemente poderán acollerse ao caracter indefinido de concesión recollido nestes pregos simplemente coa presentación da solicitude de regularización ( anexo v) e abono da diferenza da cuota coa xa ingresada na adxudicación anterior coa estipulada como mínima neste novo proceso, posto que os requisitos e a documentación xa o acreditaron no anterior proceso. De non acollerse a este proceso as licenzas manteranse nas condicións determinadas naquela adxudicación, isto é, limitadas ao prazo temporal de 5 anos.1. Poderán presentar proposición para tomar parte no concurso calquera persoa física ou xurídica que acredite o cumprimento dos requisitos sinalados na cláusula Sexta. Tamén aqueles que acrediten a condición xurídica de conductor asalariado dos titulares de autoturismo do Concello de Rianxo, sempre que presten servizo con plena e exclusiva dedicación á profesión e cumpran os requisitos sinalados nestas bases.2. Cada licitador non poderá presentar máis que unha proposición e para a obtención dunha única licenza.3. A presentación de proposicións leva implícito a aceptación polo licitador destas bases.1. As proposicións deberán ser presentadas ou remitidas ao Rexistro Xeral do Concello de Rianxo, Praza de Castelao, nº 1, 15920 Rianxo.2. As proposicións deberán ser presentadas no prazo de 26 días naturais dende o día seguinte ó de publicación destas bases no Boletín Oficial da Provincia da Coruña.3. As proposicións poderán presentarse por correo do xeito que establece o artigo 80.4 do R. D. 1098/2001, do 12 de outubro. Neste último caso, o licitador/a deberá xustifica-la data de imposición do envío na oficina de Correos e anunciar ao órgano a remisión da oferta mediante fax ou telegrama. Sen estes requisitos non será admitida a proposición se é recibida polo órgano de contratación con posterioridade á data de remate do prazo sinalado no anuncio. Non obstante, transcorridos dez días naturais seguintes á indicada data sen que se recibira a proposición, esta non será admitida en ningún caso. Os/as licitadores deberán presentar as súas proposicións en dous sobres pechados e no seu exterior figurarán as lendas: “sobre A” e “sobre B”. En cada sobre deberá indicarse “CONCURSO PARA A CONCESIÓN DE LICENZA DE AUTOTURISMO (TAXI) NO CONCELLO DE RIANXO”, debendo identificarse o sobre, nome e apelidos/ razón social, número do D. N. I./ NIF e sinatura da persoa que presenta a proposición (en nome propio ou como apoderado). Contido dos sobres: 1. Os licitadores incluirán neste sobre a seguinte documentación (ANEXO I e II) a) Identificación da persoa que presenta a proposición en nome propio ou como apoderado. ( DNI, NIE, NIF,.) No caso de presentarse como licitador unha persoa xurídica se achegarán ademais os estatutos da sociedade e apoderamento do asinante xunto co CIF b) Declaración responsable de non estar incurso en ningunha das prohibicións establecidas no artigo 60 do Texto Refundido da Lei de contratos do sector público. Esta declaración deberá incluír expresamente a circunstancia de acharse ó corrente do cumprimento das súas obrigas tributarias más da Seguridade Social impostas polas disposición vixentes, sen prexuízo de que a xustificación acreditativa de tal requisito, se esixa antes da adxudicación ó que vaia resultar adxudicatario do contrato. c) Permiso de conducción de clase BTP, ou certificado da súa posesión. d) Certificado médico acreditativo do esixido no apartado D da cláusula SEXTA. e) Certificado relativo a non comisión de delito ningún durante os dous anos inmediatamente anteriores a fecha da solicitude. f) Declaración xurada acreditativa dos extremos aos que se refiren os apartado F, G, e H da cláusula SEXTA. g) Compromiso segundo o que o licitador: - explotará a licenza persoalmente, en réxime de plena e exclusiva dedicación e de incompatibilidade con outra profesión, conforme ó modelo que se achega como anexo II destas bases. - disporá dun vehículo da categoría de turismo que cumpra o esixido para a prestación deste servizo en titularidade no prazo de 30 días contados dende a data de adxudicación definitiva, e que a súa capacidade máxima será de cinco prazas, incluída a do condutor ( o que de ser adxudicatario figurará no permiso de circulación e certificado de características do vehículo) e cunha antigüidade non superior a dous anos dende a primeira inmatriculación. - concertará unha póliza de responsabilidade civil ilimitada polos danos que se causen con ocasión do transporte. h) Os licitadores deberán acreditar a súa solvencia económica mediante informe dunha institución financieira relativa ós medios económicos cos que conta o licitador para facer fronte ao abono da licenza, á adquisición do automóbil, mantemento, reparacións. etc.( conforme ao anexo II) i) Numero de fax ou correo electrónico para comunicacións. Debera indicarse para o fin de emenda da documentación, xa que logo de non facilitalo pode resultar imposible de cumprir vía correos cara o cumprimento da obriga legal de apertura do sobre B en 7 días naturais dende a apertura do sobre A. Conterá unha soa proposición económica, asinada polo concursante/a ou persoa que o represente, Así mesmo incluirase neste sobre a documentación relativa aos demais criterios de adxudicación que se indican na cláusula seguinte, isto é aportación dun vehículo adaptado para persoas con discapacidade, redactada conforme ó modelo que figura como anexo III destes pregos. No caso de condutores que aleguen a súa condición de asalariados ademais achegarán: - Permiso municipal de conductor para servizos de auto-turismo. - Certificado acreditativo dos titulares cos que prestara servizos, con indicación das datas de altas e baixas. - Certificado de vida laboral completo. Para o caso dos titulares actuais das licenzas de autoturismo nº 1 e nº 3 deben presentar a solicitude de regularización ( anexo V) e abono da diferenza da cuota coa xa ingresada na adxudicación anterior coa estipulada como mínima neste novo proceso, posto que os requisitos e a documentación xa o acreditaron no anterior proceso. Concretamente: - titular licenza nº 1: 8,50€ - titular licenza nº 3: 5.432,50€ Para a adxudicación das novas licenzas valoraranse os seguintes criterios, co conseguinte baremo: 1. Aportación dun vehículo adaptado para persoas con discapacidade: 2 puntos.2. Oferta económica: 0, 20 puntos por cada 50€ de incremento sobre o tipo de licitación. Máximo: 1 punto. No caso de empate na puntuación total dirimirase este a favor do licitador que sexa conductor asalariado con mais dun ano de experiencia; de ser varios en tal condición, en favor do que acredite maior antigüidade. De persistir o empate, realizarase un sorteo entre os empatados para dirimir este. En calquera caso, elaborarase un listado de todos os interesados excluídos indicando os motivos, e dos admitidos, que unha vez avaliados serán ordenados en atención á puntuación obtida de maior a menor e de haber empate indicarase o criterio polo que se outorga a prelación. Non servirá en ningún caso de lista de reserva unha vez determinados os de maior puntuación que se corresponda co número de licenzas ofertadas. A mesa de contratación que se recolle no anexo IV cualificará previamente os documentos presentados polos licitadores no sobre A, en tempo e forma, unha vez rematado o prazo de presentación das solicitudes.- Se a mesa, achase erros materiais na documentación presentada poderá conceder, se así o estimase, un prazo máximo de tres días naturais para a súa emenda, o que será comunicado por fax ou correo electrónico que sexa facilitado polo interesado. Aquelas ofertas con documentación defectuosa, entendendo por tal a non presentación de algún dos documentos esixidos ou a presentación dos mesmos en forma distinta a esixida dará lugar á non admisión pola mesa de contratación, rexeitando a proposición sen que se abran o resto dos sobres aportados polo licitador. A mesa poderá previamente, de ser preciso, solicitar cantos informes técnicos considere e se relacionen co obxecto do concurso. A mesa de contratación elaborará un listado de licitantes admitidos/as e dos excluídos motivadamente do que dará conta na mesa para a apertura do sobre B. Unha vez cualificada a documentación administrativa presentada, e emendada no seu caso, procederase, en acto público e nun prazo non superior a sete días naturais que se contarán dende a apertura da documentación, á apertura dos sobres B) “ oferta económica e documentación cos demais criterios de adxudicación” e a súa valoración, de acordo cos criterios establecidos neste prego. O acto público se celebrará no lugar, data e hora que se sinalen no taboleiro de anuncios do Concello ou no perfil do contratante. Co mesmo realizará a correspondente proposta de adxudicación ao órgano de contratación. A proposta de adxudicación non crea dereito algún a favor do licitador proposto fronte á Administración. Non obstante, cando o órgano de contratación non adxudique o concurso de acordo coa proposta formulada deberá motivar a súa decisión. Asemade a mesa de contratación confirmará a presentación da solicitude de regularización e abono do importe que corresponde por parte dos titulares das licenzas nº 1 e nº 3, de terse presentado. O órgano de contratación atendendo á natureza do contrato exime da prestación da garantía definitiva posto que cada licitador adxudicatario debe aboar o importe económico ofertado con caracter previo ao comezo do servizo. O adxudicatario queda obrigado ao pago dos anuncios de licitación, ata un máximo de 600 euros, e Impostos que procedan.1. Clasificadas por orde decrecente pola mesa de contratación as proposicións presentadas conforme aos criterios de adxudicación sinalados neste prego, podendo solicitar para elo cantos informes técnicos estime pertinentes, a Alcaldía ( por delegación do Pleno) requirirá aos 7 licitadores que presentaran a oferta en conxunto máis vantaxosa para que dentro do prazo de dez días hábiles, a contar desde o seguinte a aquel en que reciban o requirimento, acheguen polo Rexistro do Concello de Rianxo: a) A documentación xustificativa de atoparse ao corrente no cumprimento das súas obrigas tributarias co Estado, Comunidade Autónoma e Concello de Rianxo, e da Seguridade Social. b) A comunicación da marca, modelo e características do vehículo asignado á prestación do servizo e indicación do réxime de disposición ( titularidade, arrendamento ou outros) mediante a presentación da documentación do vehículo en cuestión ou pre-contrato coa entidade comercial. c) Borrador da póliza para a cobertura da responsabilidade civil ilimitado polos danos que se puideran ocasionar. d) Abono mediante transferencia na conta municipal que se indique do importe ofertado na proposición. No caso dos titulares das licenzas nº 1 e nº 3 non será preciso dito requirimento.2. De non cumprimentarse adecuadamente o requirimento no prazo sinalado, entenderase que o licitador retirou a súa oferta, procedéndose nese caso a recabar a documentación ao licitador seguinte, pola orde en que quedaran clasificadas as ofertas.3. O órgano de contratación deberá adxudicar o concurso dentro dos cinco días hábiles seguintes á recepción da documentación, por ilo delégase polo Pleno na Alcaldía a devandita adxudicación.4. A adxudicación notificarase aos licitadores e simultaneamente publicarase no perfil do contratante e no BOP. O concesionario/a da licenza de autoturismo, deberá iniciar a prestación nun prazo máximo de 60 días naturais dende a data da notificación da concesión da licenza, trala aportación correcta da documentación para a adxudicación. No caso dos titulares das licenzas nº 1 e 3 que se presentaran continuaran o servizo.1. O/a concesionario/a das novas licenzas de autoturismo, antes do inicio da prestación do servizo, deberá acreditar o cumprimento dos seguintes requisitos: • Acreditación do pagamento na Tesourería Municipal do importe da adxudicación. • Acreditación da disposición do vehículo que se vai a adscribir o servizo de auto-turismo e de que o mesmo cumpre os requirimentos técnicos que sexan esixidos pola normativa vixente. • Presentación da copia de póliza de responsabilidade civil que cubra os danos e prexuízos que se poidan ocasionar ós usuarios con ocasión do servizo de transporte que realicen. Será tamén obrigatorio presentar copia da póliza de seguros que cubra tódolos demais riscos ós que obriga a lexislación específica. • Estar en posesión do permiso municipal de conductor. No caso dos titulares das licenzas nº 1 e 3º que solicitaran regularización non será preciso.2. O incumprimento de calquera destes requisitos por parte do concesionario determinara a anulación da adxudicación, podendo a Alcaldía, por delegación plenaria, proceder a unha nova adxudicación ao seguinte candidato por orden de puntuación no concurso. Os dereitos e obrigacións do titular da licenza son os que nacen deste prego, que terá carácter contractual, e da licenza outorgada polo municipio, así como os derivados da Lexislación aplicable, así como da ordenanza municipal reguladora do servizo. Os acordos correspondentes do órgano de contratación, ou órgano en quen delegue, porán fin á vía administrativa e serán inmediatamente executivos. Contra os mesmos pode interpoñerse recurso potestativo de reposición, de conformidade coa Lei de Réxime Xurídico das Administracións Públicas e do Procedemento Administrativo Común, no prazo dun mes ante o mesmo órgano que o ditou, ou recurso contencioso-administrativo, conforme ao disposto na Lei reguladora de dita xurisdición, ante o Xulgado do Contencioso-Administrativo no prazo de dous meses, contados a partir da notificación do acordo (artigos 109 e 118 da LRXAP e artigo 46 da LXC). Rianxo, abril de 2013 O Alcalde Adolfo F. Muíños Sánchez ANEXO I ( a introducir no SOBRE A: “CONCURSO PARA A CONCESIÓN DE LICENZA DE AUTOTURISMO NO CONCELLO DE RIANXO”) Nota: non efectuar neste documento nin noutro incluído no sobre A ningunha referencia ao contido do sobre B xa que logo o licitador será excluído, posto que non se tratara xa dunha proposición secreta ata a apertura do sobre B. D ____________________________________________________________________________________, con DNI / NIF/ NIE nº____________________________________ con domicilio en __________________________________________________________________________________, coñecedor da convocatoria pública para adxudicación de licencias de auto-turismo, para a prestación do servizo de vehículos de aluguer sen aparello taxímetro, SOLICITA participar nesta convocatoria e ademais: • Non haber sido sancionado con anterioridade por falta cualificada grave ou moi grave. • Non encontrarse incurso en ningunha das prohibicións para contratar conforme ao artigo 49 LCSP. • Non ser titular doutra licenza de auto-turismo ou telo sido nos 10 anos anteriores e ser obxecto de revogación ou caducidade. • Non estar incurso en ningunha das prohibición establecidas no artigo 60 do Texto Refundido da Lei de contratos do sector público e acharse ó corrente do cumprimento das súas obrigas tributarias co Estado, Comunidade Autónoma e facenda municipal e para coa Seguridade Social, sen prexuízo de que a xustificación acreditativa de tal requisito, se efectúe antes da adxudicación de resultar un dos adxudicatarios do contrato. - explotar a licenza persoalmente, en réxime de plena e exclusiva dedicación e de incompatibilidade con outra profesión, conforme ó modelo que se achega como anexo II destas bases. - dispoñer dun vehículo da categoría de turismo que cumpra o esixido para a prestación deste servizo en titularidade no prazo de 30 días contados dende a data de adxudicación definitiva, e que a súa capacidade máxima será de cinco prazas, incluída a do condutor ( o que de ser adxudicatario figurará no permiso de circulación e certificado de características do vehículo) e cunha antigüidade non superior a dous anos dende a primeira inmatriculación. - concertar unha póliza de responsabilidade civil ilimitada polos danos que se causen con ocasión do transporte.  Documento de identificación ( DNI, NIF, NIE.)  Permiso de conducción de clase BTP, ou certificado da súa posesión.  Certificado médico acreditativo do esixido no apartado d) da base 2ª.  Certificado relativo a non comisión de delito ningún durante os dous anos inmediatamente anteriores a fecha da solicitude.  Informe de institución financeira para acreditar a solvencia económica. Para emenda de documentación poderán remitila polo seguinte medio ( imprescindible a indicar): - nº fax:. - correo electrónico:.,. de. de. O interesado D/Dª. ( sinatura) (a presentar unicamente cuberto por unha entidade financeira) D. en condición de. desta entidade estima que D. reúne a suficiente solvencia económica- financieira para presentarse ao CONCURSO PARA A CONCESIÓN DE LICENZA DE AUTOTURISMO NO CONCELLO DE RIANXO.,. de. de. D/Dª. ANEXO III ( a figurar no interior do SOBRE B “CONCURSO PARA A CONCESIÓN DE LICENZA DE AUTOTURISMO NO CONCELLO DE RIANXO”) D./Dna., con enderezo en., e provisto do D. N. I./NIF/ NIE núm. en nome propio ou en representación de., con enderezo en., Tlfon. e NIF., enterado das bases do concurso público para a concesión de licenzas de auto-turismo para a prestación do servizo de vehículos de aluguer con condutor sen aparello taxímetro do Concello de Rianxo, toma parte no concurso para a adxudicación da licenza, e a estes efectos fai constar: 1ª.- Que coñece e acepta cantas obrigas se deriven do prego de cláusulas administrativas particulares do presente concurso.2ª.- Que oferta a cantidade que se indica pola concesión dunha licencia de auto- turismo con caracter indefinido (Non poderá ser a cantidade inferior a 6.133,50€ ao ser o tipo mínimo da licitación, de ser inferior será excluído): -. euros (.€) O primeiro en letra o segundo en número. No caso de contradición entre a cantidade en letra e máis no numero, darase validez á expresada en letra.3º.- Compromiso de aportación dun vehículo adaptado para persoas con discapacidade cunha antigüidade non inferior a dous anos dende a data da primeira inmatriculación: Si  Non  De efectuar o dito compromiso e logo non aportalo acepto que non se me adxudique ningunha licenza aínda que queden vacantes.4º.- Condición de conductor asalariado: Si  Non  Sendo afirmativo achego xunto coa presente para acreditalo: - Permiso municipal de conductor para servizos de auto-turismo. - Certificado acreditativo dos titulares cos que prestara servizos, con indicación das datas de altas e baixas. - Certificado de vida laboral completo. En., a. de. Sinatura do licitador/a. Para a presente Convocatoria, estará composta por: • Presidente: Alcalde ou Concelleiro Delegado de Servizos. • Secretario: Secretaria municipal ou no seu defecto, funcionaria auxiliar administrativa de Servizos Xerais. • Vogais: - Secretaria Municipal. - Interventor/a Municipal. - Xefe da Policía Local ou policía en quen delegue. D./Dna., con enderezo en., e provisto do D. N. I./NIF/ NIE núm. en nome propio ou en representación de., con enderezo en., Tlfon. e NIF., e SENDO TITULAR DA LICENZA Nº. estou enterado das bases do concurso público para a concesión de licenzas de auto-turismo para a prestación do servizo de vehículos de aluguer con condutor sen aparello taxímetro do Concello de Rianxo, e do proceso de regularización do tempo de concesión da licenza que detento. Polo exposto e a estes efectos fago constar: 1ª.- Que coñece e acepta cantas obrigas se deriven do prego de cláusulas administrativas particulares do presente concurso e regularización.2ª.- Que presento a solicitude de regularización do tempo de concesión da licenza que detento.3º.- Que achego xustificante do abono da diferenza da cuota coa xa ingresada na adxudicación anterior coa estipulada como mínima neste novo proceso.4º.- Declaro que sego a reunir todos e cada un dos requisitos esixidos ao titular da licenza como aos condutores e ao vehículo que se me esixiron na anterior adxudicación nas mesmas condicións que acreditei daquela. En., a. de. Sinatura do licitador/a.